VIRKAMIESTUOMIOISTUIMEN MÄÄRÄYS(ensimmäinen jaosto)
14 päivänä joulukuuta 2007
Asia F-131/06
Robert Steinmetz
vastaan
Euroopan yhteisöjen komissio
Henkilöstö – Virkamiehet – Sovintoratkaisu – Sovinnon täytäntöönpano – Kieltäytyminen virkamatkasta aiheutuneiden kulujen korvaamisesta – Tutkittavaksi ottamisen edellytysten selvä puuttuminen – Oikeussuojan tarpeen puuttuminen – Oikeudenkäyntikulujen jakaminen – Tarpeettomasti tai haitantekona aiheutetut oikeudenkäyntikulut
Aihe: EY 236 ja EA 152 artiklan nojalla nostettu kanne, jossa Robert Steinmetz vaatii yhtäältä sen 21.2.2006 tehdyn komission päätöksen
kumoamista, jolla kieltäydytään panemasta täytäntöön kokonaisuudessaan asianosaisten välistä sovintoratkaisua ensimmäisen
oikeusasteen tuomioistuimen käsiteltäväksi saatetussa asiassa T-155/05, ja toisaalta symbolista yhden euron korvausta väitetysti
aiheutuneesta henkisestä kärsimyksestä.
Ratkaisu: Kanne jätetään tutkimatta, koska tutkittavaksi ottamisen edellytykset selvästi puuttuvat. Steinmetz vastaa omista oikeudenkäyntikuluistaan
500 euroa ylittävältä osalta. Komissio vastaa omista oikeudenkäyntikuluistaan sekä lisäksi Steinmetzin oikeudenkäyntikuluista
500 euroon asti.
Tiivistelmä
1.      Oikeudenkäyntimenettely – Oikeudenkäyntiasiakirjojen tutkittavaksi ottaminen – Asiakirjan arviointi sen esittämishetken perusteella
(Ensimmäisen oikeusasteen tuomioistuimen työjärjestyksen 114 artikla)
2.      Henkilöstö – Kanne – Kanne, jossa ei oteta huomioon sen sovintoratkaisun sisältöä, jonka perusteella asia on aiemmin poistettu
rekisteristä – Oikeussuojan tarpeen puuttuminen
1.      Samoin kuin kanteen tutkittavaksi ottamista on arvioitava sen nostamishetken mukaan, muiden oikeudenkäyntiasiakirjojen, kuten
asiakirjan, jossa esitetään oikeudenkäyntiväite, tutkittavaksi ottamista on arvioitava niiden esittämishetken mukaan. Tällaisella
tulkinnalla taataan, että noudatetaan oikeusvarmuusperiaatetta ja luottamuksensuojan periaatetta.
(ks. 27 kohta)
Viittaukset:
Yhteisöjen tuomioistuin: asia 50/84, Bensider ym. v. komissio, 27.11.1984 (Kok. 1984, s. 3991, 8 kohta).
Ensimmäisen oikeusasteen tuomioistuin: asia T‑236/00 R II, Stauner ym. v. parlamentti ja komissio, 8.10.2001 (Kok. 2001, s.
II‑2943, 49 kohta) ja asia T‑219/01, Commerzbank v. komissio, 9.7.2003 (Kok. 2003, s. II‑2843, 61 kohta).
2.      Silloin kun kantaja tekee vastaajana olevalle toimielimelle ensimmäisen oikeusasteen tuomioistuimessa vireillä olevassa asiassa
ehdotuksen sovintoratkaisuksi, jonka toimielin hyväksyy osittain, ja kantaja esittää tämän osittaisen hyväksymisen perusteella
asian poistamista rekisteristä, minkä ensimmäisen oikeusasteen tuomioistuin hyväksyy, asianomaisen kantajan on katsottava
hyväksyneen toimielimen tekemän viimeisen sovintoehdotuksen eikä hänellä ole tällöin intressiä riitauttaa sopimuksen sisältöä
sillä perusteella, ettei se vastannut hänen alkuperäistä ehdotustaan.
Silloin kun toimielin on noudattanut velvoitteita, jotka perustuvat sopimukseen, joka on tehty oikeudenkäynnissä, jossa se
oli vastaajana, kantajalla ei ole intressiä arvostella kyseistä toimielintä siitä, ettei se olisi noudattanut sopimuksen määräyksiä.
(ks. 44–52 kohta)